Bolest ucha
Dobry den,od vcera beriem Sumamed a Trifed, ale bolest z hrdla mi presla az do ucha, nepocujem vobec nan, uplne zalahnute...ake usne kvapky sa daju pouzit od ulavy bolesti ?
Dobrý deň,
Ďakujeme za vašu otázku. Bolesť a zaľahnutie v ušiach môže mať vo vašom prípade niekoľko príčin. Poruchy sluchu vrátane hluchoty a/alebo hučania v ušiach (tinnitus) boli pozorované ako vedľajšie účinky antibiotického lieku Sumamed s neznámou frekvenciou výskytu. Rovnako sa môže jednať o nahromadené množstvo hlienu či zápal nosohltana, ktorý sa cez Eustachovu trubicu preniesol až na stredné ucho, čo sa prejavilo bolesťou a poruchami sluchu.
Na zmiernenie bolesti ucha sú vhodné ušné kvapky
Dolorgit
. Účinná látka glycerín na základe svojej vysokej schopnosti viazať vodu pôsobí proti opuchom, zmierňuje bolesti a vytvára film. Tento ochranný film chráni pred ďalším podráždením a vonkajšími vplyvmi. 1-2 kvapky podľa potreby najviac 4x denne sa nakvapkajú do ucha v polohe ležmo nabok a v tejto polohe je potrebné zotrvať cca 3 minúty.
Ak máte hlien prítomný nosovej dutine či pociťuje tlak v oblasti prínosových dutín alebo uší, odporúčam užívať aj liek
Sinupret Akut
. Používa sa na liečbu akútnych, nekomplikovaných zápalov prinosových dutín, s príznakmi ako nádcha, upchatý nos, bolesť hlavy a bolesť tváre alebo tlak na tvári u dospelých. Obsahuje výťažok z prvosienky a štiavca, ktoré majú protizápalový účinok. Výťažok z bazy čiernej zmenšuje opuch sliznice, čo spolu so sekretolytickým účinkom rastlinných látok, ktoré liek obsahuje, priaznivo vplýva na jej regeneráciu, uľahčuje vykašliavanie a „vysmrkanie sa“. Dávkovanie je 3x denne 1 tableta, pričom dĺžka podávania tohto lieku je maximálne 14 dní.
Ak nenastane zlepšenie ťažkostí do 2 dní, je potrebné lekárske vyšetrenie, ktoré odhalí presnú príčinu.
Prajem skoré uzdravenie.
S pozdravom
Mgr. Tamara Jakúbeková